cyanic-selkie/wikianc huggingface dataset:
Kylmänkorvenkallion hiidenkiukaat
Kylmänkorvenkallion hiidenkiukaat muodostavat muinaisjäännösalueen Rauman Vasaraisten kylässä sijaitsevalla Kylmänkorvenkalliolla. Alueelta tunnetaan 14 hiidenkiuasta ja viisi kivistä kivipöytää, jotka ajoitetaan väljästi pronssikauteen 1500–500 eaa. Hiidenkiukaisiin on tehty pronssikaudella sekä ruumis- että polttohautauksia.
Ada Kok
Aagje ”Ada” Kok (s. 6. kesäkuuta 1947 Amsterdam, Pohjois-Hollanti) on entinen alankomaalainen uimari, joka oli yksi maailman parhaista perhosuimareista 1960-luvulla.
Aliou Boubacar Diallo
Diallo on osallistunut hyväntekeväisyys- ja kehitystoimintaan 1990-luvulta lähtien. Vuonna 2012 hän perusti Maliba-säätiön, joka on toimittanut apua sisällissodan uhreille sekä rahoittanut koulutus-, terveys- ja infrastruktuurihankkeita. Toukokuussa 2012 Diallo julkaisi rauhanvetoomuksen, jossa hän ehdotti kaivostulojen oikeudenmukaista jakamista Malin kaikkien alueiden kesken.
Ei toivottuja lastenlauluja
Ei toivottuja lastenlauluja on Huge L:n albumi, joka julkaistiin 1. helmikuuta 2012. Albumin kappaleista "Ei toivottu lastenlaulu", "Digattava" ja "Olipa kerran artisti" on julkaistu musiikkivideot. Huge L julkaisi albumin käyttäen nimeä Herra Huu. Levy kulki aluksi työnimellä Herra Huu. Albumi nousi Suomen virallisen albumilistan 14. sijalle viikolla 6/2012.
Johan Adam Cronstedt
Elämäkerta
Cronstedt syntyi ruotsalaiseen aatelissukuun. Hänen vanhempansa olivat Ruotsin kamarikollegioiden presidentti Carl Johan Cronstedt ja Eva Margareta Lagerberg. Hän aloitti sotilasuran jo 14 vuoden iässä, tämä oli ajan tavan mukaista. Vuonna 1779 Cronstedt sai ylennyksen kuningattaren henkivartiorykmenttiin kapteeniksi. Rykmentti sijaitsi Viaporissa. Ensimmäisen kerran Cronstedt pääsi sotimaan Kustaan sodassa vuosina 1788–1790. Sodan jälkeen hän nousi nopeasti armeijahierarkiassa ylöspäin, vuonna 1793 hänet ylennettiin everstiksi ja rykmenttinsä komentajaksi. Suomen sotaa edeltävänä vuotena Cronstedt sai siirron komentamaan Savon prikaatia Heinolan esikuntaan.
Baarle-Nassau
Baarle-Nassaulla on erittäin monimutkaiset rajat, sillä 22 osaa, joita kutsutaan enklaaveiksi, belgialaisesta Baarle-Hertogin kunnasta sijaitsee Baarle-Nassaun sisällä. Kahdeksan eksklaavia Baarle-Nassauta puolestaan on kokonaan Belgian ympäröimänä. Näistä kahdeksasta seitsemän sijaitsee Belgialle kuuluvien enklaavien sisällä. thumb|left|250px|Alankomaalaisen Baarle-Nassaun ja belgialaisen Baarle-Hertogin rajat. left|thumb|250px|Alankomaiden (vasemmalla) ja Belgian raja kahvilassa.
Lazare Lévy
pienoiskuva|Lazare Lévy vuonna 1950. Lazare Lévy (18. tammikuuta 1882 Bryssel, Belgia – 20. syyskuuta 1964 Pariisi, Ranska) oli ranskalainen pianisti, pianopedagogi ja säveltäjä. Hänen nimensä esiintyy myös muodossa Lazare-Lévy. Brysselissä hänelle opetti pianonsoittoa englantilainen neiti Ellis. Pariisin konservatoriossa hän opiskeli Louis Diémerin johdolla pianonsoittoa ja André Gédalgen johdolla sävellystä. Harmoniaoppia hänelle opetti Albert Lavignac. Konservatoriossa hän voitti 1898 pianonsoitossa ensimmäisen palkinnon. Lévy konsertoi Euroopassa ja Aasiassa ja hän sai tunnustusta merkittävänä klassisen ja modernin ohjelmiston tulkitsijana. Varsinkin hänen Mozart ja Schumann esityksiään kiiteltiin ja heidän teoksiaan hän myös levytti. Lévy oli myös Albénizin sävellysten esitaistelija, joka soitti 1905–1908 sävellettyä Iberia-soolopianoteosta vuodesta 1911 lähtien. Lévy saavutti kuuluisuutta myös opettajana toimiessaan Pariisin konservatorion tilapäisenä opettajana 1914–1916 ja 1920–1923 sekä pianonsoiton professorina 1923–1940 ja 1944–1953.
American Pie (elokuvasarja)
American Pie on sarja nuortenelokuvia. Sen neljä elokuvaa julkaistiin vuosien 1999 ja 2012 välillä. Lisäksi American Pie Presents nimen alla on julkaistu viisi spin-off-elokuvaa.
Itämainen matto
Materiaali
Itämaiset matot tehdään yleensä villasta, tai silkistä ja puuvillasta; joskus harvoin käytetään myös pellavaa tai juuttia. Nukka on yleensä lampaanvillaa, joskus kamelin- tai vuohenkarvaa tai silkkiä. Erityisen hyvää mattolankaa saa aasialaisesta rasvahäntälampaasta. Paras persialainen villa tulee Kurdistanista ja Khorasanista.
Hinnanmääritys
thumb|Lähikuva maton takapuolelta, josta sen nukkatiheyden voi mitata. Itämaisen maton hinta määräytyy koon lisäksi neljästä tekijästä: maton kauneudesta, laadusta, iästä ja kunnosta. Kaunis ja taitavasti kuvioitu matto on arvokkaampi kuin taitamattomasti tehty. Yksinkertaisesti kuvioitu matto on halvempi valmistaa kuin kuva-aiheinen.
Mattoja maittain
Itämaisia mattoja valmistetaan laajalla alueella, mutta persialaisia mattoja pidetään parhaimpina. Iranissa mattoja kutovat maan monet eri kansallisuudet, kuten tadžikit, turkkilaiset ja persialaiset. Iranin tunnetuimpia ja laadukkaimpia persialaismattoja ovat muun muassa Kešan, Khorasan, Bijar, Saruk, Isfahan, Täbriz, Nain, Kirman, Kaškai, Birjand, Arak, Hamadan, Qum ja Senneh. Iran tuottaa nykyisin vuosittain 5 miljoonaa neliömetriä käsintehtyjä mattoja. Ulkomaille myytävien mattojen osuus on 3,5 miljoonaa neliömetriä ja arvo noin 600 miljoonaa dollaria. Iranin mattoteollisuudessa työskentelee 1,2 miljoonaa henkeä.
Rillankivi
thumb|Rillankivi on siirtolohkare ja rajakivi Pielaveden, Pihtiputaan ja Pyhäjärven kuntien rajalla. Samassa kohdassa on myös Pohjois-Pohjanmaan, Pohjois-Savon ja Keski-Suomen raja. Rillankivi on kuvassa vasemmalla. Rillankivi on siirtolohkare ja rajakivi Pielaveden, Pihtiputaan ja Pyhäjärven kuntien rajalla. Se on myös Pohjois-Pohjanmaan, Pohjois-Savon ja Keski-Suomen rajapyykki. Rillankivi on alueen tunnetuimpia nähtävyyksiä.
Dokumentoituja todisteita siitä, että Rillankivi olisi ollut Pähkinäsaaren rauhan 1323 rajakivi, ei kuitenkaan löydy. Näkyvissä ovat edelleen todennäköisesti 1500-luvulla lisätyt Ruotsin kruunu ja ortodoksiristi. Rillankivi on maakuntien ja läänien rajojen kohtauspaikka.
Eri teorioita Pähkinäsaaren rauhan 1323 rajasta
Vilkunan teorian mukaan, jota Julku on kehitellyt edelleen, raja kulki Pyhäjärven etelä- ja länsipuolitse, Kolima- Muuras-, Alvajärvien ja Rajahoikan kautta tai mahdollisesti Pyhäjärven lounaiskulmaa leikaten, Pyhä- ja Kalajoen välitse vedenjakajaa Pyhäjoen eteläpuolle Petäjäsojaan. Pyhäjoen venetie turvattiin karjalaisten käyttöön.
Kiista Pohjanrannan omistuksesta kärjistyi, kun ruotsalaiset rakensivat Olavinlinnan vuonna 1475 salpaamaan karjalaisten pääsyn Pyhäjoen tielle, jolloin he joutuivat Laatokalta tullessaan hankalalle Pielisen–Oulujärven tielle. Kumpikaan teoria ei oleta Rillankiveä Pähkinäsaaren rauhan rajakiveksi.
Exercitia spiritualia
thumb|200px|Exercitia spiritualia.
Exercitia spiritualia (suom. Hengellisiä harjoituksia) oli jesuiittaveljeskunnan perustaja Ignatius Loyolan vuonna 1541 kirjoittama teos. Sitä pidetään "jesuiittojen hengellisen kirjallisuuden klassisena dokumenttina", mikä lisää teoksen merkittävyyttä.
Arrows A10
1987
Warwick ajoi kauden aikana pisteille kahteen otteeseen. Hän oli maalissa viides Ranskan GP:ssa ja kuudes Unkarin GP:ssa. Aika-ajoissa hänen parhaaksi sijoitukseksi jäi kauden avauskilpailun kahdeksas lähtöruutu.
Tyyppi ja token
Tyypin ja tokenin erottelua on sovellettu useilla filosofian aloilla, muun muassa mielenfilosofiassa ja taiteenfilosofiassa. Mielenfilosofiassa erottelua on käytetty identiteettiteorian ja muiden fysikalististen tietoisuusteorioiden selventämisessä. Klassinen identiteettiteoria eli tyyppi-identiteettiteoria samastaa mielen tilojen tyypit neuraalisten tilojen tyyppeihin, eli jokainen mentaalinen ominaisuus on samalla jokin fysikaalinen ominaisuus, kun taas esiintymäidentiteettiteoria (esimerkiksi Donald Davidsonin anomaalinen monismi) katsoo, että jokainen mentaalinen ominaisuus toteutuu jossain fyysisessä oliossa.
KN-08
Kantomatka
Ohjus kantaa yli 6 000 km. 500–700 kg painavalla ydinkärjellä se saattaisi kantaa 7 000–7 500 km eli Yhdysvaltain länsirannikolle asti. Se saattaa kantaa ehkä jopa 10 000- 12 000 km.
Commodore 1541
DOS ja tiedostojärjestelmä
Jos hakemistolistauksessa tiedoston tyypin edessä on *-merkki, se merkitsee, että tiedostoa ei suljettu oikein tallentamisen yhteydessä ja se voi olla vioittunut. Jos tiedosto poistetaan, se merkitään -tyyppiseksi ja sen tilan voi myöhemmin käyttää uusien tiedostojen tallentamiseen. -merkki merkitsee, että tiedosto on kirjoitussuojattu. Tällaista tiedostoa ei voi poistaa ilman kolmannen osapuolen ohjelmaa.
Tilanvaraus tapahtuu BAM (Block Availability Map) -tietorakenteella. 1541 varaa yhden tavun tallentamaan kunkin uran sektorien määrän ja kolme tavua, jotka sisältävät bittikartan uran varatuista sektoreista. Jokaisesta tiedostolle varatusta 256 tavun sektorista varataan kaksi tavua osoittamaan seuraavaa tiedostolle varattua uraa ja sektoria.
Marius Victorinus
Teokset
Victorinuksen säilyneisiin teologisiin kirjoituksiin kuuluvat Galatalaiskirjeen, Efesolaiskirjeen ja Filippiläiskirjeen selitykset; De Trinitate contra Arium; Ad Justinum Manichaeum de Vera Came Christi; sekä pieni tutkielma "Ilta ja aamu olivat yksi päivä". Kahden viimeksi mainitun aitous on epävarma. Muutamat hänen nimiinsä laitetut kristilliset runot ovat todennäköisesti jonkun muun kirjoittamia.
Victorinus säilytti uusplatonilaisen filosofiansa käännyttyään kristinuskoon, ja teoksessa Liber de generatione divini Verbi hän sanoo, että Jumala on olevan yläpuolella, ja niin voidaan sanoa jopa että hän ei ole. "Koska Jumala on olevan syy, voidaan sanoa tietyllä tavalla, että Jumala todella on (vere ων), mutta tämä ilmaisu tarkoittaa vain, että oleminen on Jumalassa samoin kuin seuraus on ylhäisessä syyssä, joka sisältää sen vaikka onkin sitä ylempi".
Vattuvenhokas
Ravintokasvi
Toukan ravintokasveja ovat sinivatukka (Rubus caesius) sekä karhunvatukat (Rubus), joskus myös muut ruusukasvit.
Karol Divín
Karol Divín (22. helmikuuta 1936 – 6. huhtikuuta 2022 ) oli taitoluistelija, joka edusti Tšekkoslovakiaa 1950–1960-luvuilla. Hän oli vuoden 1960 Squaw Valleyn talviolympialaisten hopeamitalisti. Divín voitti taitoluistelun Euroopan-mestaruuskilpailuissa miesten yksinluistelun vuosina 1958 ja 1959.
Aarno Yrjö-Koskinen
Kesken Neuvostoliiton kauden hän toimi Sunilan II hallituksessa ulkoasiainministerinä. Moskovan lähettiläänäolojaksoon sattuu muun muassa vuoden 1932 alussa solmittu Suomen ja Neuvostoliiton hyökkäämättömyyssopimus, jonka allekirjoittajana hän toimi. Hän oli lähettiläänä myös talvisodan sytyttyä ja toi lähetystönsä henkilökunnan vaikeuksien kautta Suomeen. Sen jälkeen hän siirtyi Turkkiin Suomen Ankaran lähetystön päälliköksi 20. elokuuta 1940 alkaen, jossa tehtävässä hän oli vuoteen 1950. Sen jälkeen hän toimi vielä Haagissa Alankomaissa. thumb|[[Juho Kusti Paasikivi|J.K. Paasikivi seureineen palaamassa neuvottelumatkaltaan Moskovasta 16. lokakuuta 1939. Vasemmalla Aarno Yrjö-Koskinen, keskellä Paasikivi ja hänestä oikealla jaostopäällikkö Johan Nykopp sekä eversti Aladár Paasonen.]] Ansioistaan hän sai lähetystöneuvoksen arvon vuonna 1923 sekä erikoislähettilään ja täysivaltaisen ministerin arvon 2. tammikuuta 1928.
Anticostinsaari
Luonto ja maantiede
thumb|left|200px|Anticostinsaaren havumetsää. Anticostinsaaren pituus on yli 220 kilometriä, leveys enimmillään 56 kilometriä ja pinta-ala lähes 8 000 neliökilometriä. Sen kallioperä on siluuri- ja ordovikikausilla muodostunutta kalkkikiveä, jota peittävät useista eri lähteistä peräisin olevat sedimenttikivilajit. Maasto on suhteellisen tasaista ja keskimäärin 126 metrin korkeudella merenpinnasta.
Saarella vallitsee subboreaalinen meri-ilmasto, jolle ovat tyypillisiä viileät kesät ja leudot talvet. Ilman lämpötila on keskimäärin −10 °C tammikuussa ja 15 °C heinäkuussa. Talvella sataa paljon lunta.
Hiihdon maailmanmestaruuskilpailut 1970
4 x 10 km viesti
Päivämäärä: 19. helmikuuta
Bassit
Bassit (Moronidae) on välskärikalojen lahkoon kuuluva kalaheimo, jonka lajit elävät Pohjois-Amerikassa, Euroopassa ja Afrikan pohjoisrannikolla.
Hideaway
Hideaway voi tarkoittaa ainakin seuraavia:
Helsingin Palloseura
HPS perustettiin alun perin jääpallon erikoisseuraksi. HPS:ssa on aikoinaan pelattu myös koripalloa, jääkiekkoa ja käsipalloa. Jääkiekossa HPS on kolminkertainen hopeajoukkue vuosilta 1929, 1932, 1934.
Ensimmäiset vuosikymmenet
Seuran kulta-aikaa olivat 1920- ja 30-luvut. Se ylsi vuonna 1920 SM-loppuotteluun, jonka kuitenkin hävisi ÅIFK:lle lukemin 1–2. Ensimmäisen Suomen-mestaruuden se voitti vuotta myöhemmin 1921. Se voitti mestaruudet lisäksi vuosina 1922, 1926, 1927 ja 1929 ja sijoittui hopealle 1924.
Max Viinioksan aikakausi
Seuran puheenjohtajaksi tuli vuonna 1953 Max Viinioksa, mikä vahvisti hänen asemaansa HPS:n ”isähahmona”. Samoihin aikoihin joukkue nuorentui voimakkaasti ja koostui pitkälti vallilalaisista pelaajista. HPS nousi takaisin Mestaruussarjaan kauden 1955 päätteeksi, ja samana vuonna se pelasi ensimmäisessä Suomen Cupissa häviten loppuottelussa Valkeakosken Hakalle 1–5. Seura voitti toistaiseksi viimeisimmän Suomen mestaruutensa kaudella 1957 sekä SM-hopean kaudella 1958. Joukkue nousi siten takaisin Suomen kärkiseurojen joukkoon ja sai pelaajavahvistuksia erityisesti Vaasasta sekä Helsingin muista joukkueista, jolloin seuran vallilalainen identiteetti hiipui. Pelaajista Kai Pahlman nousi ajan mittaan julkisuuden henkilöksi, joka keräsi yleisöä HPS:n otteluihin.
Organisaatio
Seuran taustayhdistys on vuonna 1979 perustettu Helsingin Palloseura ry.
Jääkiekko
Vuonna 1937 HPS:n pelaajat suivaantuivat erotuomarin heidän mielestään virheellisesti hyväksymästä maalista piirisarjan ottelussa Kiffenin joukkuetta vastaan. Toisessa erässä syntyi kaksi kyseenalaista maalia. Ensimmäisessä kiekko käväisi Kiffenin pelaajan mailasta maalin varjossa ja toinen meni reiän kautta verkkoon. Kun ottelun tuomari hyväksyi maalit komensi HPS:n kapteeni Max Viinioksa pelaajat kentältä ja Kiffen sai luovutusvoiton. HPS:n jääkiekkotoiminta ei päättynyt tähän episodiin vaan kiekkoa pelattiin seurassa aina 1960-luvun lopulle asti. Jääkiekon SM-sarjan maratontaulukossa HPS on erikoisuus vain yhdellä tappiollaan.
Ukrainan kieli
thumb|270px|Ukrainan kielen murrekartta
Konrad II (Saksa)
Keisarikuntaa aiemmin hallinneen Ottojen suvun sammuttua keisariksi valittiin Ottojen suvun sivuhaaran edustaja, Frankenin herttua Konrad II, joka oli isänsä Henrik von Wormsin isoisän puolison Luidgardin kautta sukua Pyhän saksalais-roomalaisen keisarikunnan perustajalle Otto Suurelle. Luidgard oli Otto Suuren tytär. thumb|280px|Konrad II. (Keskellä) Leopold IV Baijerilainen (vasemmalla) ja Hadmar I von Kuenring,  1500-luku
Ukrainan kieli
Vokaalit
thumb|right|Ukrainan vokaalikaavio. Painolliset vokaalit ääntyvät pidempinä, kun taas painottomat vokaalit ääntyvät keskisempinä.
Konsonantit
Konsonanttifoneemin tarkka äännearvo on epäselvä: se on analysoitu vaihtelevasti faryngaaliseksi, glottaaliseksi tai laryngaaliseksi.
Charlotte Amalie
Saaren nimi tulee Tanskan kuningatar Charlotte Amaliesta (1650–1714), joka oli kuningas Kristian V:n vaimo. Saari on tunnettu sen satamasta ja merirosvoista. Nykyään kaupunki on suosittu matkailukohde. Kaupungissa on monia historiallisesti tärkeitä rakennuksia.
Roman Schatz
Schatzin kirjoittama teos Suomesta, rakkaudella on kaksikielinen humoristinen kokoelma pakinoita suomalaisuudesta. Kirjassa käsitellään Suomen talvea, kieltä ja ralliautoilua. Schatzin ensimmäinen romaani Rakasta minut kertoo eteläsaksalaisen miehen elämänvaiheista Saksassa ja Suomessa. Toisessa romaanissa, Euro, itävaltalainen naistoimittaja, suomalainen mieskuvaaja ja espanjalainen äänittäjä palkataan tekemään dokumenttia yhden euronkolikon liikkeistä Euroopassa. Pian dokumenttiryhmä huomaa, että heidät palkannut luxemburgilainen televisioyhtiö todellisuudessa tekeekin komediallista tosi-tv-sarjaa heistä.
Cillian Murphy
Nuoruus
Murphy kävi collegea Corkissa ja suunnitteli lakimiehen uraa. Kiinnostuttuaan näyttelemisestä neljäntenä collegevuonnaan Murphy jätti lakiopinnot ja ryhtyi näyttelijän uralle.
Tapio Pulkkanen
Pulkkanen aloitti golfin vuonna 1999 seuraten isoveljensä jalanjälkiä. Hänen muutkin perheenjäsenensä, eli isä, äiti ja isosisko, pelaavat golfia. Lajin toi Pulkkasten perheelle tutuksi Pulkkasen isoäiti. Pulkkasen tavaramerkki on olkihattu, ja hän viittautuu aihetunnisteella #hattutapio.
Dorothee Oberlinger
Dorothee Oberlinger (s. 2. syyskuuta 1969 Aachen) on saksalainen nokka- ja poikkihuilunsoittaja. Hän opiskeli aluksi Kölnin yliopistossa musiikkikasvatusta ja saksaa. Sittemmin hän opiskeli nokkahuilunsoittoa Kölnissä, myöhemmin Amsterdamissa ja Milanossa. Hänen opettajiensa joukossa olivat Günter Höller, Walter van Hauwe ja Pedro Memelsdorff. Hän voitti lontoolaisessa kilpailussa ensimmäisen palkinnon vuonna 1997 ja piti debyyttinsä solistina Wigmore Hallissa 1998.
Serbian kieli
Muodot
Štokaavissa on lisäksi kolme erillistä lausuntatapaa (izgovor), jotka johtuvat muinaisslaavilaisen Ѣ|jat-kirjaimella merkityn äänteen muuttumisesta. Ekaavissa (ekavica) jat on muuntunut e-äänteeksi ja (i)jekaavissa (ijekavica) (i)je-äänteeksi, mistä näiden nimitykset myöskin tulevat. Erot eivät estä keskinäistä ymmärtämistä, vaan ovat lähinnä verrattavissa esimerkiksi suomen murteinen eroihin tyyliin "ilman" ja "iliman" (pohjalaisittain). Kolmas lausuntapa ikaavi (ikavica) esiintyy lähinnä Kroatiassa.
Serbian kirjakieli eli Belgradin standardi on ekaavista, mutta esimerkiksi Etelä-Serbian ja Bosnian serbit puhuvat jekaavia. Muuten serbokroaatin eli keskisen eteläslaavin muut muodot (kroatia, bosnia, montenegro) ovat jekaavisia. Aiemmin montenegrossa puhuttua keskistä eteläslaavia on pidetty jekaavisena (tai ijekaavisena) serbiana, mutta itsenäistymisen myötä (2006) on alettu käyttää nimitystä montenegron kieli, jolle kehitetään omaa standardia. Vuoden 2013 Montenegron sisäisessä selvityksessä noin 40 prosenttia montenegrolaisista katsoi puhuvansa serbiaa.
Sirppiyökkönen
Elinympäristö ja elintavat
Melko harvinainen perhonen, joka saattaa yleistyä muutamaksi vuodeksi huomattavasti kadoten sitten taas lähes täysin. Sirppiyökkönen elää erilaisissa valoisissa metsissä, iäkkäitä puita kasvavissa puistoissa ja kuivissa kallioympäristöissä. Perhoset lentävät yöllä ja tulevat valolle, harvemmin syötille. Keskenkasvuinen toukka talvehtii ja koteloituu seuraavana kesänä maahan.
Sotakorkeakoulu
Epäselvät vaikutukset toisessa maailmansodassa
Sotakorkeakoulu keskeytti toimintansa 8. lokakuuta 1939 ja kaikki opiskelijat määrättiin joukko-osastoihin. Koulu oli ehtinyt jakaa yhteensä 370 diplomia ennen sotien alkua, joista 5 virolaisille. Talvisodassa erityisen tärkeäksi koulun kannalta nousi myöhemmin Tolvajärven–Ägläjärven taistelu, jonka johtoporras Ryhmä Talvela koostui vahvasti koulun opettajista: eversti Paavo Talvela, everstiluutnantti M. K. Stewen ja luutnantti Aarne Koskelo olivat kaikki koulun henkilöstöä. Taistelusta tuli myöhemmin osa koulun perinteitä.
MGM-52 Lance
thumb|right|250px|Kuvassa Lance-ohjus sekä sen telalavetti eli ampuma-alusta. MGM-52 Lance on telalavetilta ammuttava taktinen ydinohjus, jonka valmistaja on LTV Vought -yhtymä. Se saapui korvaamaan vanhentuneita Sergeant- ja Honest John -ohjustyyppejä, joista jälkimmäinen oli itse asiassa ohjaamaton rakettiase. MGM-52 Lance käytti M113-, M548-, M688- ja M752-tukiajoneuvoja. Palvelukseen astuminen tapahtui vuonna 1972. Lance-ohjukset poistettiin käytöstä vuonna 1992, jolloin niiden palvelusura oli kestänyt tasan kaksi vuosikymmentä. Ohjuksesta oli A-, B ja C-versiot; niistä B oli tarkoitettu merivoimien käyttöön.
Leivo
Leivo tai Leiwo voi tarkoittaa seuraavia:
Madame Ngô Đình Nhu
Trần Lệ Xuân eli Madame Ngô Đình Nhu (22. elokuuta 1924 Hanoi, Ranskan Indokiina – 24. huhtikuuta 2011 Rooma, Italia ) oli Etelä-Vietnamin presidentti Ngô Đình Diệmin veljen Ngô Đình Nhun vaimo. Koska Diệm ei koskaan avioitunut, Madame Nhu toimi käytännössä valtionpäämiehen aviopuolison tapaan ja hänellä oli suuri sananvalta Vietnamin hallinnossa. Nhu päätyi maanpakoon miehensä ja Diệmin saatua surmansa vallankaappauksessa 3. marraskuuta 1963. Nhu itse kuoli Roomassa vuonna 2011.
Elämäkerta
pienois|vasen|Madame Nhu ja Yhdysvaltain silloinen varapresidentti [[Lyndon B. Johnson 12. toukokuuta 1961.]] Trần Lệ Xuân syntyi vuonna 1924 Hanoissa ja hänellä oli kaksi sisarusta. Hänen isänsä Trần Văn Chương oli opiskellut lakia Pariisissa ja palattuaan Vietnamiin hän avioitui keisarisuvun jäsenen kanssa. Perhe oli rikastunut toiminnallaan Ranskan siirtomaahallinnossa ja eli ylellisesti. Lệ Xuân opiskeli arvostetussa ranskankielisessä koulussa Lycée Albert Sarrautissa Hanoissa jättäen kuitenkin opintonsa lopulta kesken. Hän oppi puhumaan sujuvaa ranskaa, muttei koskaan kirjoittamaan äidinkielellään vietnamiksi.
Vuonna 1943 Lệ Xuân meni naimisiin itseään 14 vuotta vanhemman Ngô Đình Nhun kanssa. Aviomies Nhu työskenteli kansalliskirjastossa, kunnes siirtomaahallinto erotti hänet virastaan hänen veljensä Ngô Đình Diệmin kansallismielisen toiminnan takia. Pari muutti Đà Lạtiin, jossa heille syntyi neljä lasta. Diệmin noustua Vietnamin tasavallan presidentiksi vuonna 1955 he muuttivat edelleen presidentinpalatsiin Saigoniin. Madame Nhu sai Diệmin hallinnossa useita eri virallisia ja epävirallisia virkoja. Diệm ei avioitunut koskaan ja Madame Nhu toimikin käytännössä valtionpäämiehen puolison tehtävissä. Hän sai nopeasti mainetta tunteettomasta ja välinpitämättömästä asenteestaan Vietnamin johtavan välittömän sisäpiirin ulkopuolisia kohtaan. Esimerkiksi Yhdysvaltain lähettiläs kenraali J. Lawton Collins kehotti Diệmiä hankkiutumaan eroon Nhusta, joka halusi kuitenkin pitää perheensä lähellään. Lähinnä Collinsin antaman kehotuksen takia Nhu väitti usein sittemmin yhdysvaltalaisten tukevan eri Diệmin kukistamiseen tähdänneitä tahoja.
John Corrigan Wells
Tausta
Lopetettuaan geologian opintonsa, Wells työskenteli taksikuskina, jonka jälkeen hän palveli Yhdysvaltain maavoimissa 1964–1966. Vietnamin sodan vastustajana hän kieltäytyi reserviläispalveluksesta ja tuomittiin 18 kuukaudeksi vankeuteen. Hän valmistui Sun Myung Moonin Unification Theological Seminarystä vuonna 1978. Hän sai kaksi tutkintoa, toisen teologiasta Yalen yliopistosta ja toisen molekyyli- ja solubiologiasta Kalifornian yliopistosta Berkeleyssä.
Älykäs suunnittelu
Vuonna 2005 Wells oli evoluutiota koskevassa oikeudenistunnossa Kansasissa. Täällä hän kertoi että hän oli varma siitä, että darwinismi on väärässä, koska se ei sopinut havaintoihin. Kun häneltä kysyttiin Maan iästä, hän vastasi uskovansa maan olevan luultavasti 4,5 miljardia vuotta vahnha, muttei olevansa asiasta täysin varma, sillä hän ei ollut syvemmin asiaan perehtynyt.
Tammivenhokas
Koko ja ulkonäkö
Pieni ja harmaankirjava perhoslaji. Etusiivet ovat lyhyet ja leveät. Niiden pohjaväri on vaaleanharmaa ja siipi on keskiosastaan laajalti tasaisen vaalea. Tyvi- ja kärkiosa ovat tummemmat ja eroavat keskiosasta selvien mustanharmaiden poikkiviivojen perusteella. Siiven etureunassa on rivi tummia täpliä ja siiven päällä on kolme kellertävää suomutäplää. Takasiivet ovat ruskeanharmaat ja niissä erottuu himmeä, tumma keskitäplä. Siipiväli on 20–22 mm.
Elizabeth de la Porte
thumb|right|Elizabeth de la Porte
Fra Angelico
Elämänvaiheita
Vuosina 1436–1445 Fra Angelico opiskeli teologiaa ja filosofiaa Cortonassa. Hän maalasi näinä vuosina sekä munkkina Fiesolessa ollessaan madonnankuvia, kuten Viimeinen tuomio, Neitsyt Marian kruunaus, Kristuksen itkeminen ja Ristiltä ottaminen.
Fra Angelico vietti vuodet 1436–1445 Firenzessä. Taiteensuosijan ja tukijan Cosimo de Medicin tilauksesta hän maalasi San Marcon madonnan ja 33 Kristuksen elämästä kertovaa teosta. Fra Angelicon ansiota on, että San Marcon luostarista tuli huomattava kristillisen taiteen keskus.
Vaikutteet ja tyyli
Fra Angelicon ennen vuotta 1436 syntyneissä teoksissa katsotaan olleen paljon vaikutteita Giottolta, mutta myöhemmät teokset kuuluvat varhaisrenessanssiin. Gotiikan aikana maalaukset sommiteltiin kolmiosaisiksi. Niissä oli keski- ja sivuosat. Hahmot erotettiin toisistaan ja etäisyysvaikutuksia ei kuvattu. Fra Angelicon työt kuvastavat tyylikaudesta riippumatta syvää rauhaa.
Veitsiluodon Vastus
Saavutukset
Miehet Yhteensä
Jerzy Andrzejewski
thumb|right|Jerzy Andrzejewskin hauta Jerzy Andrzejewski (19. elokuuta 1909 – 19. huhtikuuta 1983) oli puolalainen poliittisesti aktiivinen kirjailija, joka käsitteli teoksissaan eksistentialistisia kysymyksiä. Hän yritti kuvata vuoden 1968 tapahtumia, mutta sensuuri ei päästänyt teosta julkisuuteen ennen kuin vuonna 1981. Hän oli vuonna 1979 mukana perustamassa intellektuellien oppositioryhmää KOR:ia.
Tieteiden kuningatar – Matematiikan historia
Tieteiden kuningatar – Matematiikan historia, osat I ja II on vuonna 1994 suomeksi ilmestynyt kaksiosainen teossarja Uta C. Merzbachin toimittamasta laitoksesta Carl B. Boyerin kirjasta. Sen on suomentanut Kimmo Pietiläinen. Carl Boyerin alkuperäinen teos on vuodelta 1968.
Ehkäisylaastari
Rajoituksia ja sivuvaikutuksia
Sivuvaikutuksia voivat olla mm. pahoinvointi, päänsärky, rintojen aristus, dysmenorrea (kuukautiskivut), sekä ihoärsytys laastarin alueella. Painonnousua laastarit eivät aiheuta, vaikka niin väitetäänkin.
Jotkin lääkkeet saattavat heikentää laastareiden ehkäisytehoa. Esimerkiksi tetrasykliinisten tai ampisiliinisten lääkkeiden käyttö heikentää ehkäisytehoa.
Albert Becker
Beckerin elinaikana hänen sävellyksistään julkaistiin pääasiassa laulumusiikkia. Sinfonioita hän sävelsi kolme, joista toinen (g-molli-sinfonia vuofelta 1859) voitti palkinnon Wienissä 1861. Hänen kamarimusiikkituotantoonsa kuuluvat muun muassa pianokvartetto d-molli op. 19, pianosonaatti f-molli op. 40 ja pianokvintetto op 49. Hänen ensimmäisiä menestyksiään olivat Julius Wolffin (1834–1910) tekstiin sävelletyt laulut Rattenfänger ja Wilder Jäger vuodelta 1877. Beckerin parhaana sävellyksenä pidetään b-molli-messua, ja kehuttuja ovat myös oratorio Selig aus Gnade op. 61 (1890) ja Reformationskantate op. 28 (1882). Saksassa hänen pienimuotoisia liturgisia teoksiaan esitetään nykyäänkin.
Lon Chaney, Sr.
Huippuvuodet mykkäelokuvissa
thumb|left|260px|Lon Chaney elokuvassa [[Suuren oopperan kummitus (vuoden 1925 elokuva)|Suuren oopperan kummitus (1925).]] Tuon aikakauden yksityiskohdat ovat hieman epäselviä, mutta vuosien 1912 ja 1917 välillä Chaney työskenteli Universal Studiosin sopimuksen alaisena sivurooleja tai luonnerooleja näytellen. Hänen erinomainen maskeeraustaitonsa toi hänelle lukuisia elokuvarooleja hyvin kilpailuhenkisessä osajakoatmosfäärissä. Tänä aikana Chaney ystävystyi avioliitossa elävään Joe De Grassen ja Ida May Parken ohjaajapariskuntaan, jotka antoivat hänelle merkittäviä rooleja elokuvissaan sekä kannustivat häntä näyttelemään makaabereita hahmoja.
Hän toi maskeeraustaitojaan esille myös sovinnaisemmissa rikos- ja seikkailuelokuvissa, kuten Yhteiskunnan vihollisessa, jossa hän näytteli amputoitua gangsteria. Hän esiintyi kaikkiaan kymmenessä ohjaaja Tod Browningin ohjaamassa elokuvassa, näytellen usein valepukuisia ja/tai silvottuja henkilöitä, mukaan lukien karnevaalien veitsienheittelijä Alonzo Kädetöntä elokuvassa Kädetön Alfonso (1927) Joan Crawfordin kanssa. Vuonna 1927 Chaney näytteli yhdessä Conrad Nagelin, Marceline Dayn, Henry B. Walthallin ja Polly Moranin kanssa nyttemmin hävinneessä Tod Browningin ohjaamassa kauhuelokuvaklassikossa Laukaus yössä, joka on mahdollisesti kaikkien aikojen tunnetuin kadonnut elokuva. Hänen viimeinen elokuvansa oli äänitetty uusintaversio mykän elokuvan aikaisesta klassikosta The Unholy Tree (1930), joka on samalla hänen ainoa äänielokuvansa, jossa hän pääsi hyödyntämään monipuolista ääntään. Chaney allekirjoitti julkilausuman, jossa vakuutettiin että hänen viisi elokuvan keskeisintä äänirooliaan (vatsastapuhuja, iäkäs nainen, papukaija, mykkä ja tyttö) olivat todellakin hänen omiaan.
Tšerjoha (joki)
Valuma-alue ja sivujoet
Joen valuma-alueella on joitakin järviä, joista yksi on joen lähdejärvi Tšerešno. Lähes kaikki järvet sijaitsevat valuma-alueessa pääuoman kaakkoispuolella. Alempana olevat järvet ovat pääosin pieniä kun taas Sudomskajan ylängöllä ne ovat suurempia (Beloje, Peretjos, Lutšno). Myös Lugan ylängöllä on muutama järvi.
Lon Chaney, Sr.
Perintö
Lon Chaney on saanut 8. helmikuuta vuonna 1960 elokuvaurastaan tähden Hollywood Walk of Famelle, Hollywoodiin osoitteeseen 7046 Hollywood Boulevard. Vuonna 1994 hän sai kunnianosoituksekseen karikatyristi Al Hirschfeldin hänestä tekemän pilakuvan, joka julkaistiin Yhdysvaltain postimerkissä.
Monet Chaneyn kollegoista pitivät häntä hyvin korkeassa arvossa ja hän antoi usein neuvoja ja apua uransa alkuvaiheessa oleville. Hän oli myös suuresti kunnioitettu niiden elokuvan- ja studiotyöntekijöiden keskuudessa, joiden parissa hän työskenteli.
Karl Friedrich Schinkel
Karl Friedrich Schinkel (13. maaliskuuta 1781 Neuruppin – 9. lokakuuta 1841 Berliini) oli saksalainen arkkitehti, taidemaalari, piirtäjä, lavastaja, virkamies ja panoraamojen tekijä. Häntä pidetään 1800-luvun alkupuolen huomattavimpana saksalaisena arkkitehtina. Uransa aikana hän suunnitteli useita rakennuksia, jotka kuuluvat tuon aikakauden parhaimmistoon. Schinkelin suunnittelemat rakennukset edustavat pääosin uusklassismia, Greek Revivalia ja uusgotiikkaa. Schinkel vaikutti useisiin seuraaviin saksalaisiin arkkitehtipolviin, ja hänellä oli myös suuri vaikutus koko pohjoisen Euroopan arkkitehtuuriin.
Työ arkkitehtina
Schinkeliltä tilattiin myös teatterilavastuksia, ja hänen Mozartin Taikahuilua varten suunnittelemaa lavastusta (1815–1816) pidetään erityisen onnistuneena. Lavastuksessa oli egyptiläisvaikutteista arkkitehtuuria ja Humboldtin tutkimusmatkojen inspiroimia trooppisia maisemia.
Kokonaisheijastuminen
Valo
Kokonaisheijastuneelle valolle pätee heijastuslaki eli pinnan normaalin ja valonsäteen välinen tulokulma on yhtä suuri kuin pinnan normaalin ja heijastuneen säteen välinen kulma, kun säteet ovat samassa tasossa.
Jeesuksen pilkkaaminen Raamatussa
pienoiskuva|oikea|Kristuksen kiusaaminen, [[Gerrit van Honthorst, maalaus vuodelta 1617.]] Jeesuksen pilkkaaminen Raamatussa on Raamatusta löytyvät tapahtumat, jotka liittyvät Jeesuksen pilkkaamisiin. Uusi testamentti mainitsee, että Jeesusta pilkattiin ristillä.
Vanhassa testamentissa
Myös Psalmien kirja on kohtia, joiden on tulkittu profeetallisesti viittaavan ristiinnaulitsemisen tapahtumiin:
Uudessa testamentissa
Tunnetuimmat kiusaamiseen liittyvät tapahtumat Jeesuksen elämässä lienevät olleen neljänkymmenen päivän erämaavaelluksen aikana kokemat kiusaukset, jolloin Saatana kiusasi Jeesusta siteeraamalla itse Raamattua Jeesukselle, fariseusten syytökset ja juonittelut, Juudaksen suudelma ja myöhemmin koettu väkivalta.
Suomen Keskustapuolue
Siikala laati syksyllä 1962 suunnitelman, jonka mukaan Maalaisliitto ja Suomen Keskustapuolue muodostaisivat yhdessä Suomen Kansan Keskustan Liitto -nimisen katto-organisaation samaan tapaan kuin Suomen Kommunistinen Puolue (SKP) ja pieni Sosialistinen Yhtenäisyyspuolue (SYP) olivat olleet yhdessä jäsenpuolueina Suomen Kansan Demokraattisessa Liitossa (SKDL). Suunnitelma ei toteutunut. Suomen Keskustapuolueen toiminta sulautui pian Maalaisliittoon. Suomen Keskustapuolue julkaisi Keskitie (Centerlinjen) -nimistä kaksikielistä aikakauslehteä, jota ilmestyi yhdeksän numeroa, niistä viimeinen vuoden 1963 puolella.
Maalaisliitto kanavoi Suomen Keskustapuolueelle taloudellista tukea vuonna 1962 perustetun Keskustan Tuki -säätiön kautta. Sen perustajiin kuuluivat muun muassa Lehtosalo, Sumentola, Siikala, Tyyri ja Jaakko Numminen. Säätiö ajautui pian konkurssiin. Joukko maalaisliittolaisia vaikuttajia otti haltuunsa sen jäljelle jääneet varat ja loi niiden pohjalta myöhemmin Keskitien Tukisäätiön. Keskustan Tuki poistettiin säätiörekisteristä vasta vuonna 2016, mutta sillä ei ollut mitään toimintaa vuoden 1965 jälkeen, jolloin sen maatila Vihdissä pakkohuutokaupattiin.
Tampereen Ilveksen SM-sarjakausi 1951–1952
A-nuoret
Yhden mitalittoman kauden jälkeen Ilveksen A-nuoret voittivat vuonna 1952 kuudennen Suomen mestaruutensa.
Luonnollinen luokka
Luonnollinen luokka tai luonnollinen laji tarkoittaa filosofiassa sellaista asioiden luokittelua, joka on luonnollinen, ei keinotekoinen. Luonnolliseen luokkaan kuuluvilla asioilla (olioilla, tapahtumilla jne.) on jotain yhteistä, joka erottaa ne todellisena joukkona muista asioista, sen sijaan että ne olisivat vain joukko jonkun ihmisen tai ryhmän satunnaisesti yhteen luokkaan luokittelemia asioita. Niillä on siis on jotain muutakin yhteistä kuin se, millä perusteella luokitus on tehty.
Vanhin tiede – Tähtitiedettä kivikaudesta kuulentoihin
Karttunen sai teoksesta tiedonjulkistamisen valtionpalkinnon 1997 ja Tieto-Finlandia-palkinnon 1998.
Sokos
Sokoksen rinnalla toimii lisäksi kosmetiikkaa myyvä Sokos Emotion-myymäläketju. Sokos Emotion -myymälät toimivat pääsääntöisesti joko kaupunkien keskustoissa tai kauppakeskuksissa. Vuonna 2016 Emotion-myymälöitä on yhteensä 34 kappaletta.
Hiihdon maailmanmestaruuskilpailut 1974
Falunin kisoja voidaan pitää maastohiihtohistorian eräänä käännekohtana, sillä tuolloin puusukset saivat väistyä lasikuidusta valmistettujen suksien tieltä. Suomalaiset kuitenkin hiihtivät puisilla Järvisen suksilla ja antoivat näin suurimmalle osalle muunmaalaisille kilpakumppaneilleen selvän etulyöntiaseman.
Zé Kalanga
Zé Kalanga pelasi Englannissa Bristol Cityn junioreissa mutta palasi vuonna 2004 kotimaahansa Petro Atléticon joukkueeseen. Kausina 2006–2010 hän pelasi Romaniassa Dinamo Bukarestin ja Portugalissa Boavistan joukkueessa. Sen jälkeen hän pelasi kotimaassaan Libolon, Santos de Angolan, Bravos do Maquis'n ja Santa Ritan joukkueissa. Hän voitti Romanian mestaruuden vuonna 2007 ja Angolan mestaruuden vuonna 2011.
Hiihdon maailmanmestaruuskilpailut 1974
50 km
Päivämäärä: 24. helmikuuta Suomen Juhani Repo oli kilpailussa 16., Raimo Lehtinen 24., Juha Mieto 35. ja Heikki Ripatti 38:s. <br style="clear:both" />
Marián Cisár
Seuraura
Cisár siirtyi kaudeksi 1998–1999 Nashville Predatorsin organisaatioon. Hän pelasi koko ensimmäisen sopimuskautensa kokonaan IHL-joukkue Milwaukee Admiralsissa. Kaudella 1999–2000 Cisár oli tehoilla 20+32=52 joukkueen paras pistemies ja syöttäjä. Hän debytoi samalla kaudella myös NHL:ssä, jossa Cisár sai tililleen kolme ottelua. Kausi 2000–2001 oli hänelle tulokaskausi NHL:ssä, jossa Cisár teki 60 runkosarjaottelussa tehot 12+15=27. Hän pelasi kauden aikana myös 15 ottelua farmissa. Kausi 2001–2002 Cisárilla meni pilalle hänen saatuaan päävamman marraskuussa 2001. Cisár pelasi kauden aikana lopulta vain kymmenen NHL- ja kaksi AHL-ottelua.
Hiihdon maailmanmestaruuskilpailut 1974
4 × 5 km viesti
Päivämäärä: 23. helmikuuta <br style="clear:both" />
Slovakian jalkapallomaajoukkue
Slovakia pelasi vuosina 1939–1944 yhteensä 16 ottelua. Sen jälkeen slovakit pelasivat Tšekkoslovakian maajoukkueessa maan jakautumiseen asti. Moni Tšekkoslovakian vuoden 1976 Euroopan-mestarijoukkueesta oli slovakkeja. Slovakian maajoukkue on ollut jälleen koossa vuodesta 1994.
Slovakia on ollut FIFA-rankingissa parhaimmillaan 14:s vuonna 2015.
Uudenkaupungin rauha
Neuvottelut
Ainoa neuvottelemalla saatu lievennys oli se, että Lappeenranta jäi Ruotsin puolelle. Näin muodostui niin sanottu Pietari Suuren rauhan raja, johon venäläiset palasivat vuoden 1940 rauhanneuvotteluissa.
Sveitsi (Hyvinkää)
Nykyisin Kulomäessä, Sveitsin hiihtokeskuksessa, on neljä laskettelurinnettä ja pulkkamäki. Kulomäki rakennettiin 1980-luvulla massiivisin maansiirroin entisen kaatopaikan päälle Paavolan kaupunginosan pohjoispuolelle.
Pentti Haanpään koulu
Pentti Haanpään koulussa opiskelee 66 oppilasta. Perusopetuksen lisäksi opetuksessa painotetaan kädentaitoja ja ATK-opetusta.
Turun rauha
Neuvottelijat ja neuvottelut
Ruotsin valtuuskunta saapui Turkuun ensiksi odottamaan venäläisen valtuuskunnan saapumista. Neuvottelut aloitettiin 7. helmikuuta 1743. Venäläiset vaativat aluksi koko Suomea ja ruotsalaiset vaativat, että Uudenkaupungin rauhassa sovittua rajaa pitäisi korjata Ruotsin hyväksi siten, että mm. Viipuri pitäisi palauttaa Ruotsille.
Laatujärjestelmä
Laatujärjestelmä on käsite, jota käytettiin erityisesti 1980-90-luvuilla kuvaamaan organisaatioiden laatutoiminnan kokonaisuutta.
Eero Taivalsaari
Taivalsaari vastusti 1990-luvulla Suomen EU -jäsenyyttä, koska piti taloudellista kilpailua pienten kansakuntien kohdalta huonona ja koska hän vastusti vapaakauppaa ja  tietoyhteiskuntaa.
Regimini militantis Ecclesiae
Regimini militantis Ecclesiae oli paavi Paavali III:n 27. syyskuuta 1540 antama bulla, jossa hän antoi hyväksyntänsä muutamaa vuotta aikaisemmin perustetulle jesuiittaveljeskunnalle.
Rokote
Rokotteen antaminen
Komponenttirokotteita ja inaktivoituja taudinaiheuttajia sisältäviä rokotteita on mahdollista antaa useita samanaikaisesti tai millä aikavälillä tahansa. Pistokset kannattaa kuitenkin antaa eri lihaksiin, jolloin mahdollisten paikallisreaktioiden aiheuttaja on helppo tunnistaa. Eläviä heikennettyjä taudinaiheuttajia sisältävät rokotteet tulee kuitenkin antaa joko kaikki samanaikaisesti tai vähintään kuukauden välein. On aivan tavallista, että rokotteiden valmistajat antavat eri valmisteiden yhdistämistä koskien kansainvälisiä suosituksia varovaisempia ohjeita.
H. H. Kung
thumb|200px|H. H. Kung 1930-luvulla. Kung Hsiang-hsi (pinyin: Kong Xiangxi, tunnettu yleisesti nimellä H. H. Kung; 11. syyskuuta 1880 Taigu, Shanxi, Kiina – 15. elokuuta 1967 Locust Valley, New York, Yhdysvallat) oli kiinalainen liikemies ja poliitikko, jolla oli merkittävä rooli Kuomintang-puolueen johtamassa Kiinan tasavallan hallinnossa 1920–1940-luvuilla. Hän toimi Kiinan valtiovarainministerinä 1933–1944 ja pääministerinä 1938–1939.
Fegeus
Maa muuttui kuitenkin hedelmättömäksi, ja Fegeus sai jumalilta käskyn lähteä Akhelooksen luo vastaamaan uudelleen teostaan. Siellä Akheeloos puhdisti hänet jälleen kerran teostaan, ja antoi hänelle vaimoksi tyttärensä Kallirrhoen. Tämä kuitenkin oli kuullut Harmonian kaulanauhasta ja viitasta ja pyysi Alkmaionia tuomaan ne hänelle. Alkmaion suostui ja palasi Psofiihin kertoen Fegeukselle tarvitsevan niitä puhdistuakseen taakastaan. Fegeus luovuttikin nämä hänelle, mutta myöhemmin Fegeus tai hänen poikansa saivat kuitenkin totuuden selville palvelijalta ja surmasivat Alkmeionin väijytyksessä.
Kesäolympialaisten 2008 kritiikki
Kesäolympialaiset 2008 pidettiin Pekingissä Kiinassa 8.–24. elokuuta 2008. Niihin liittyvät Kiinan toimet valmistelun ja muun toteuttamisen suhteen saivat osakseen huomattavasti kritiikkiä. Se koski etenkin Kiinan ihmisoikeuksia, ilmanlaatua, lehdistövapautta Kiinassa ja kilpailuista lähetettäviä medialähetyksiä koskevia lähetyskieltoja.
Avajaiset
Suomen pääministeri Matti Vanhanen ilmoitti 21. huhtikuuta 2008, että Suomi ei aio olla mukana edes hienovaraisessa diplomaattisessa avajaisten boikotissa.
Soihtumatka
thumb|Kiinan Tiibet-politiikkaa vastustavia mielenosoittajia soihtukulkueen aikana.
Viisumit
Kiina perui 5.8.2008 viisumin Torinon vuoden 2006 kisojen pikaluistelun olympiavoittajalta Joey Cheekilta. Cheek on Team Darfur -järjestön perustaja ja esiintynyt Mia Farrow'n rinnalla. Järjestö vaati Kiinaa painostamaan Sudania lopettamaan Darfurin väkivallan. Kiinalla on hyvät suhteet Sudaniin: Kiina myy Sudanille aseita ja ostaa öljyä. Team Darfurin listalla on yli 360 urheilijaa, joista yksi on suomalainen: telinevoimistelija Annamari Maaranen. Valkoinen talo ilmoitti esittävänsä viisumin peruutuksesta vastalauseen Kiinalle. Bush arvosteli Kiinaa:  ”Yhdysvallat vastustaa voimakkaasti Kiinan tapaa pidättää toisinajattelijoita, ihmisoikeusaktivisteja ja uskonnollisia aktivisteja.”
Doping
Kisojen yhteydessä annetuista näytteistä on todettu uusintakokeissa yli 50 positiivista doping-tapausta ja yli 25 mitalia on siksi palautettu.
Sovasjärvi
Sovasjärvi on järvi Vivungissa, Kiirunan kunnassa,Norrbottenin läänissä, Ruotsin Lapissa. Järven pinta-ala on 1,34 neliökilometriä ja se sijaitsee 313 metriä merenpinnan yläpuolella. Sovasjärvi kuuluu Tornionjoen vesistöön.
Kesäolympialaisten 2008 kritiikki
Kisalähetykset
30. heinäkuuta 2008 uutisoitiin, ettei kansainvälisille lehtimiehille anneta kisojen aikana vapaita Internet-oikeuksia vaan joitain sivuja, kuten Amnesty Internationalin sivuja, rajoitetaan.
Orpo (Hylätty)
Albert Gebhard käytti Orpo-maalauksessa suuria väripintoja, vaikka tekotapa on muutoin naturalistinen. Hän ikään kuin pelkistää suurpiirteisesti tässä työssä, mitä tapaa hän käytti muulloinkin. Gebhard oli opiskellut Pariisissa vuosina 1890-1891 ja kiinnostunut siellä symbolismista ja syntetistisistä tyylikeinoista. Näitä hän opettelikin. Pelkistävä suurpiirteisyys säilyi sitten pitempään hänen ilmaisussaan, mutta symbolismin vaihe jäi sinällään lyhyeksi.
Lucas Cranach nuorempi
Cranach oli tunnettu puupiirroksistaan ja maalauksistaan. Hän oli Lucas Cranach vanhemman poika ja läheisin oppilas. Hän jatkoi isänsä ateljeen toimintaa tämän kuoltua. Hänen maalaustyylinsä on niin samankaltainen isänsä kanssa, että heidän töitään on toisinaan vaikea erottaa toisistaan. Hän on tunnettu muotokuvistaan sekä allegoristen ja myyttisten aiheiden pelkistetyistä versioista.
Muurasjärvi (Pihtipudas)
Historia
Vuonna 1941 alueelle oli muodostunut jopa useampia erillisiä kyliä. Vanhimman asutuksen sijaitessa Muurasjärven ja Vuohtojärven rantamilla, uusia kyläosia olivat Untisperä, Lehtoperä, Korhosperä, Särkiperä ja kymmenen kilometrin päässä Muurasjärven keskustasta sijaitseva Kojosperä. Muurasjärvelle perustettiin myös neljä uutta asutusaluetta maanhankintalain perusteella. Ne olivat nimeltään Junganjärvi (27 maatilaa), Savijärvi (21 maatilaa), Kelkkämä (5 tilaa) ja Saukkopuro (5 tilaa). Maita asutusalueisiin luovuttivat valtio, metsäyhtiöt, kunnat, seurakunnat ja rappiolle jääneet tilat. Myös yksityisiltä lunastettiin maita ja metsäpalstoja tilojen viljelysmaiksi ja heille annettiin toisaalta tilalle valtion metsämaata. Vuonna 1945 kylässä oli lähes 200 taloutta, neljä kauppaa, kaksi koulua, kahvila ja pankki.
Denethor II
Elokuvissa
Denethorin ääninäyttelijä oli yhdysvaltalainen William Conrad vuoden 1980 piirroselokuvassa Kuninkaan paluu ja englantilainen Peter Vaughan BBC:n tuottamassa radiokuunnelmassa.
Eugenio Giraldoni
Giraldonin vanhemmat olivat baritoni Leone Giraldoni ja sopraano sekä viulisti Carolina Ferni. Hän teki oopperadebyyttinsä Barcelonassa Escamillon roolissa oopperassa Carmen vuonna 1891.
Jänisrutto
Keuhkotularemia
Keuhkotularemia eli pneumooninen muoto syntyy joko suorasti bakteereita hengitettäessä tai epäsuorasti ulseroglandulaarisen tai tyfoidaalisen muodon aiheuttaman bakteremian eli bakteerien vereen leviämisen seurauksena. Siihen liittyy korkea kuume, päänsärky, yskä, hajanaiset varjostumat keuhkokuvassa, lobaarinen tiivistymä, hilusalueen adenopatia ja pleuraneste. Yskä ja myös hengitystiheyden nousu on tavanomaista. Keuhkotularemian saattaa sekoittaa helposti laajaan kirjoon keuhkoinfektioita.
Diagnoosi
Diagnoosin pääasiallisia selvittämistapoja ovat seerumitutkimukset ja bakteerin DNA:n tunnistaminen PCR-kokeella. Myös bakteeriviljely on mahdollista. PCR-koe on seerumianalyysia tarkempi, ja sen voi tehdä erilaisista kudosnäytteistä. Serologiassa eli seerumiopissa IgG-luokan vasta-aineen nelinkertainen nousu tasoissa on diagnostinen. Serologia ei ole positiivinen alle kymmenessä päivässä tartunnan saamisesta.
Oiva Talvitie
Talvitie suomensi muun muassa George Orwellin romaanin Vuonna 1984, Netta Muskettin romaanin Harhateillä, Ferdinand Sauerbruchin muistelmateoksen Elämäni kirurgina, H. R. Trevor-Roperin kirjan Hitlerin viimeiset päivät, H. S. Hegnerin kirjan Kolmas valtakunta : synty, nousu ja tuho sekä Thor Heyerdahlin kirjat Aku-aku : Pääsiäissaaren arvoitus ja Kon-Tiki : lautalla yli Tyynenmeren.
Alan Kennedy
Alan Phillip Kennedy (s 31. elokuuta 1954 Sunderland) on englantilainen jalkapalloilija, joka oli pelipaikaltaan puolustaja. Menestyksekkäimmät vuotensa hän pelasi Liverpoolissa vuodesta 1978 vuoteen 1985. Kennedyn lempinimi oli Barney Retu Kivisen Tahvo-kaverin mukaan.
Suuri pelko
Arvioita tapahtumien luonteesta
”Suuri pelko” muistutti monessa suhteessa muita 1700-luvun lopulla Euroopassa puhjenneita talonpoikaiskapinoita ja Ranskan aiempia talonpoikien levottomuuksia. Taustalla olivat köyhyyden syveneminen, tuhoutuneet sadot ja tyytymättömyys vero- ja maksutaakkaan. Erään käsityksen mukaan talonpoikien nousu oli riippumaton porvariston pääkaupungissa suorittamasta vallankumouksesta ja olisi tapahtunut joka tapauksessa, toisen käsityksen mukaan talonpoikien vallankumous oli seurausta porvarien vallankumouksesta.
Chris Redfield
Rooli
Chris on yksi Resident Evil: The Darkside Chroniclesin pelattavista hahmoista. Hän esiintyy Code: Veronicaan perustuvan Game of Oblivion -skenaarion viimeisessä luvussa, jossa hän pelastaa Clairen ja tuhoaa Alexian.
Resident Evil 6:ssa Chris on yksi pelattavista päähahmoista. Chris lähetetään BSAA-ryhmän mukana kuvitteelliseen itäeurooppalaiseen Edoniaan, joka on joutunut bioterrorismihyökkäyksen kohteeksi. Lähes jokainen ryhmän jäsen joutuu tapetuksi, ja operaation jälkeen Chris sortuu alkoholismiin. Chrisin entinen tiimikaveri Piers Nivans onnistuu kuitenkin vakuuttamaan toverinsa, ja kaksikko lähtee kohtaamaan uutta bioterrorismihyökkäystä Lanshiangin kaupunkiin, Kiinaan.
Elävien maassa
Elävien maassa on Edu Kettusen vuonna 1997 julkaistu albumi. Hän on säveltänyt, sanoittanut ja sovittanut kaikki kappaleet sekä soittaa lähes kaikki soittimet itse. Tunnetuin kappale lienee Häkkilintu. Viimeinen kappale on julkaistu ensimmäisen kerran vuoden 1989 albumilla ''Eräänä yönä.
Sweet Home Chicago
Kappaleen sanoituksia on usein muuteltu cover-versioissa. Erityisesti viittaus Kaliforniaan on usein muutettu. Esimerkiksi pianisti Roosevelt Sykesin versiossa ”Kalifornia” on korvattu ilmaisulla ”same old place” (”sama vanha paikka”).
Ouest (Kamerun)
Oestin maakunnan maisemassa on rehevän kasvillisuuden reunustamia kraaterijärviä ja vesiputouksia. Kahvia ja kaakaota viljellään yleisesti. Ranskankielisen maakunnan asukkaista monet kuuluvat bamilékéihin.
Julie London
Kuolema
Julie London oli ketjupolttaja 16-vuotiaasta lähtien. Ajoittain hän tupakoi jopa kolme askillista päivässä. London kärsi aivoinfarktin vuonna 1995, ja sitä seuraavien viiden vuoden ajan hänen terveytensä oli heikko. London vietiin San Fernando Valleyn kodistaan ambulanssilla Encinon sairaalaan 18. lokakuuta 2000, ja hän menehtyi sydämenpysähdykseen varhain aamulla 74 vuoden iässä. Hänet haudattiin miehensä Bobby Troupin viereen Forest Lawn Memorial Parkin hautausmaalle Los Angelisissa.
Kalaja (Reisjärvi)
Kalajan kylällä on vuonna 1916 perustettu Kalajan ala-asteen koulu. Se on 1–6-luokkainen, kolmiopettajainen koulu, jossa oli 43 oppilasta vuonna 2013. Kylällä on myös Museoviraston suojelema, vuonna 1918 rakennettu työväentalo.
Pesäpallon miesten Mestaruussarjan kausi 1953
Vimpelissä koettiin kauhun hetkiä ottelussa LMV:tä vastaan, kun katsomorakennelmat antoivat periksi ennätysyleisön alla. Pahemmalta kaikeksi onneksi vältyttiin.
Terra Cognita
Luonnontieteellisten teosten lisäksi kustantamo on julkaissut myös esimerkiksi psykologiaa käsitteleviä teoksia ja kaunokirjallisuutta. Julkaisut ovat olleet pääasiassa käännöksiä.
Martinniemen saha
Sahalaitoksen käytössä oli oma satama Laitakarin saaressa Kiiminkijoen pohjoisrannalla. Sahaan liittyy kiinteästi myös Martinniemen puuhiomo, jossa valmistettiin paperimassaa.
Historia
Martinniemen höyrysahan perusti vuonna 1905 asemapäällikkö Emil Granfelt. Alusta alkaen sahan toiminta oli vaatimatonta tukkipuun hankinnassa esiintyneiden vaikeuksien vuoksi. Raakapuun hankintavaikeudet aiheuttivat yhtiölle mittavia talousvaikeuksia. Jo vuonna 1908 Granfelt myi sahalaitoksen K. E. Blobergille, joka teki vararikon vuonna 1911.
Metalliyhtye Poisonblack on kuvannut Bear The Cross videonsa sahalla.